Germaniyaning Bad-Zekingen shahrida avtomobil bir guruh odamlarga kelib urildi

Germaniyaning Baden-Vyurtemberg federal yeri, Bad-Zekingen shahri markazida yengil avtomobil bir guruh odamlarga kelib urildi, deya xabar beradi “TASS”.

Politsiya ma’lumotlariga ko‘ra, kamida bir kishi halok bo‘lgan. 10 kishi jarohatlangan, ulardan to‘rt nafarining holati og‘ir ekanligi aytilmoqda.
Dastlabki ma’lumotlarga ko‘ra, favqulodda hodisaga mashina haydovchisining xatosi sabab bo‘lgan. Avtomobilni to‘xtatish o‘rniga u tezlik pedalini bosib yuborgan va mashina ko‘cha qahvaxonasidagi kursilarda o‘tirgan odamlarga kelib urilgan.